runetrust/blame-folketinget-dk huggingface dataset:
Mette Thiesen (DF), 2023-05-04:
And on that note rejser jeg mig op: Ja, det er fuldstændig korrekt.
Danmarksdemokraterne stemte desværre nej til vores forslag i går, som netop skulle forbyde hovedtørklædet generelt i skolen.
Kan ministeren ikke bekræfte, at det faktisk ville være mindre vidtgående egentlig bare at forbyde hovedtørklæde for de ansatte i det offentlige, for der er man nemlig inde over et arbejdsgiver-arbejdstagerforhold?
Kaare Dybvad Bek (S), 2023-05-04:
Nu var det jo sådan set mig selv, der udtalte mig til medierne dengang.
Jeg husker det ikke, som om min generelle linje var, at det var en supergod idé.
Jeg var nok noget mere balanceret, vil jeg sige.
Så vil jeg også sige, og nu kan det være, jeg husker galt: Stemte Danmarksdemokraterne ikke imod det forslag, vi havde i februar?
Nu bliver der nikket nede bagved.
Så det kan godt være, at regeringen slingrer, men så er vi jo altså her i debat med danmarksmesteren i slinger.
Susie Jessen (DD), 2023-05-04:
Før valget lød det jo lidt anderledes fra ministeren.
Lige et par måneder før folketingsvalget, og det har måske noget med det at gøre, sagde ministeren, at der lige er noget jura, der skal på plads, men at ellers er det her en supergod idé.
Så hvordan kan det egentlig være, at der lige pludselig er sket en eller anden form for åbenbaring og det slet ikke kan lade sig gøre her efter valget?
Kaare Dybvad Bek (S), 2023-05-04:
Det, som Danmarksdemokraternes ordfører kalder noget jura, er jo det, vi andre kalder Danmarks Riges Grundlov, og det er dog alligevel et vigtigt stykke jura.
Det er Justitsministeriets vurdering, at det ikke kan lade sig gøre inden for grundlovens rammer og sådan set heller ikke inden for de internationale konventioner.
Det synes jeg er værd at genbesøge, hvis vi får nye væsentlige oplysninger om, at det kan lade sig gøre.
Men det, som jeg har fået besked på i den her sammenhæng, er bare, at man ikke kan lave et specifikt forbud for én type af religiøse symboler, men at man skal lave, ligesom eksempelvis i Frankrig, et bredere forbud mod religiøse symboler i grundskolen.
Susie Jessen (DD), 2023-05-04:
Ministeren siger jo, at der er noget jura, der er i vejen for, at det her forbud vil kunne realiseres.
Vi har en professor i forvaltningsret, hr. Jens Elo Rytter, som snakker om, at hvis det her skal kunne realiseres, skal man tage udgangspunkt i, at tørklædet er så meget anderledes end andre religiøse symboler, og at det er kvindeundertrykkende, og regeringen har jo også selv lagt op til i sit regeringsgrundlag, at man skal have en undersøgelse af, om konventionerne bliver brugt på den rigtige måde.
Så jeg kunne godt tænke mig at høre, om det her ikke kunne være en glimrende anledning til rent faktisk at få det her tryktestet.
Mads Fuglede (V), 2023-05-04:
Tak for ordet.
Dengang vi gjorde det sidst, handlede det om et forbud mod at bære tørklæde for både ansatte og elever i grundskolen.
Det forslag, vi behandler i dag, omhandler nu alene eleverne.
Dengang kunne Venstre ikke støtte Dansk Folkepartis forslag, og vi kan heller ikke støtte Danmarksdemokraternes forslag i dag.
Det kan vi ikke, fordi beslutningsforslaget strider mod grundloven.
Ministeriets juridiske vurdering er, at det ikke er afgørende, om det undtager de ansatte eller ej.
Dermed bliver konklusionen den samme.
Som jeg også sagde dengang, og i går for den sags skyld under behandlingen af forslaget om at forbyde offentligt ansatte at bære tørklæder, er jeg meget bekymret for, at et tørklæde alt for ofte er et udtryk for, at der foregår social kontrol af især kvinder.
Og som lovgivere er vi forpligtet til at overveje alle de muligheder, vi har for at bekæmpe negativ social kontrol.
Vi skal sikre piger og kvinder mod social kontrol og værdier, der ikke hører hjemme i de vestlige samfund, med mere ligestilling.
Jeg tror, at det er særlig vigtigt, at vi bekæmper social kontrol af unge.
I skolerne ser vi desværre, at piger løber rundt og spiller fodbold med alle andre før sommerferien, hvorefter de så efter sommerferien kommer iført tørklæde og har en helt anden begrænset adfærd.
Og det er meget naivt at tro, at disse piger pludselig af egen fri vilje har ændret sig så meget over sommerferien.
Jeg er overbevist om, at tørklædet i alt for mange tilfælde bruges til at fjerne piger og kvinder fra det offentlige rum og kontrollere dem og derved markere, at der er en forskel mellem mænd og kvinder – en tankegang, vi selv engang har haft herhjemme, men som vi heldigvis har bevæget os væk fra, fordi vi har udviklet os.
Det vil jeg meget gerne til livs.
Jeg vil det gerne til livs på en facon, hvor vi ikke også skal ned ad et spor, hvor vi ender med at forbyde et kristent kors eller en davidsstjerne eller andre religiøse symboler.
Jeg vil bare den sociale kontrol
til livs.
Men det er da noget, man kan diskutere, altså om man skulle lave en fransk model.
Jeg vil bare gøre opmærksom på, at i Frankrig har det ikke ført til, at der er færre, der går med tørklædet blandt pigerne.
De går bare med tørklædet på privatskoler, hvor det så er tilladt, og forlader de offentlige skoler.
Vi har i regeringsgrundlaget gjort det klart, at vi vil bekæmpe negativ social kontrol, men det kræver stadig yderligere overvejelse og arbejde fra regeringens side for at finde den bedste løsning.
Det er det, vi bør fokusere på.
Hos Venstre er vi altid åbne for at diskutere, hvordan vi bekæmper social kontrol, og jeg er glad for, at vi tager diskussionen om det her emne.
Jeg opfordrer til, at vi fokuserer på det, der kan lade sig gøre inden for grundlovens rammer, i stedet for at vende tilbage til en diskussion, hvor vi går i stå, hver gang vi skal prøve at finde svar på det store problem, det er, at alt for mange piger med muslimsk baggrund bliver udsat for negativ social kontrol, og at det også sætter sig i, at de bliver påført et tørklæde, uden at det sker af egen fri vilje.
Venstre kan ikke støtte forslaget.
Susie Jessen (DD), 2023-05-04:
Tak for den gode tale, på trods af at Venstre ikke bakker op om det her forslag.
Vi har tidligere hørt, at der har været diskussioner, der er blevet skudt til hjørne med grundloven i hånden, bl.a. det her burka- og niqabforbud, som jo faktisk kom, fordi man fandt en mulighed at lave et forbud.
Så jeg kunne egentlig godt tænke mig at høre ordføreren, om han ikke mener, at der kunne være en mulighed for at gentage det her – altså at man simpelt hen afsøgte mulighederne for, at det her godt kunne lade sig gøre.
Nu står der jo også i regeringsgrundlaget, at man gerne vil prøve at teste de her konventioner, som jo også er et af argumenterne for, at det her ikke kan lade sig gøre.
Så vil det ikke være en god vej at gå?
Så kunne jeg også godt tænke mig at høre ordføreren om Kommissionen for den glemte kvindekamp, som det her beslutningsforslag i høj grad udspringer af.
Det er jo Socialdemokratiet, der har bragt det på bane i sidste valgperiode, så jeg vil egentlig høre, hvad Venstres holdning er til det, og hvorfor det egentlig ikke er kommet videre.
Mohammad Rona (M), 2023-05-04:
Tak for ordet.
Først og fremmest tak til Radikale Venstre for at fremsætte et forslag, som jeg i hvert fald tidligere har kommunikeret ret klart om.
Når du søger om permanent ophold, er der jo en lang række krav, du skal opfylde, herunder om beskæftigelse.
Kravene er fair på deres måde.
Dog kan beskæftigelseskravet i nogle tilfælde faktisk være en udfordring, hvis man som studerende vil søge om permanent ophold.
Med de nuværende regler, hvor alene beskæftigelse og ikke uddannelse, læretid eller praktik har betydning for muligheden for at opnå permanent ophold, kan man faktisk fjerne incitamentet til at dygtiggøre sig.
Vi har jo brug for kloge hoveder og hænder i Danmark, det synes jeg vi hører om hele tiden.
Det her kan være noget, der gør, at man som ung faktisk hellere vil arbejde i stedet for at studere, og det kan være et problem.
Om det her beslutningsforslag, som kommer fra De Radikale, er den rigtige måde at gøre det på, skal jeg ikke kunne sige, men jeg synes, vi skal se positivt på det, og lige nu har vi, som de andre ordførere sagde det meget præcist, en række forslag i regeringsgrundlaget, som vi først og fremmest vil fokusere på i den kommende tid.
Mads Fuglede (V), 2023-05-04:
Ja, det er faktisk netop det område, hvor vi i Venstre synes, at man sagtens kan diskutere, om det egentlig ikke burde tælle med på den konto, der fører til, at man kan få permanent opholdstilladelse i Danmark.
Samira Nawa (RV), 2023-05-04:
Tak for talen.
Det er egentlig bare for lige at få udboret det her med, at der kan være aspekter, man gerne vil kigge på.
Nu var en tidligere ordfører inde på at tale om det her med læreplads og praktik.
Kunne det være det, som man godt ville kigge på, også set fra Venstres synspunkt?
Mads Fuglede (V), 2023-05-04:
Tak for ordet.
Med dette beslutningsforslag ønsker Radikale Venstre, at fuldtidsstudium, læretid og praktik skal sidestilles med fuldtidsarbejde i forhold til beregning af opfyldelse af beskæftigelseskravet.
Samtidig ønsker Radikale Venstre lempeligere regler for adgang til tidsubegrænset opholdstilladelse for udlændinge under 19 år, så det ikke længere skal stilles som krav, at unge udlændinge skal have været i uafbrudt uddannelse eller fuldtidsbeskæftigelse efter afslutning af folkeskolen, for at kunne få tidsubegrænset ophold.
I Venstre mener vi, at det at give udlændinge tidsubegrænset ophold i Danmark har en høj barre af flere grunde; ikke bare fordi det er et privilegium at få adgang til det danske samfund, men også fordi der, uagtet om grundlaget for vedkommendes ophold ændrer sig eller man eksempelvis bliver afhængig af offentlig hjælp osv., er en grund til, at vi har strammet de her regler tidligere ad flere omgange.
Når man laver stramninger, kan der jo opstå uhensigtsmæssigheder i de regler, man får lavet.
Vi har nogle stramninger, som betyder, at det eksempelvis ikke tæller med, når man får elevløn, og det kan vi i Venstre egentlig godt se er problematisk.
Og derfor er det relevant at undersøge, om der er nogle af de her regler, vi har fået indført, om tidsubegrænset ophold, der skal ændres, enten erstattes af noget andet eller bare helt bortfalde.
Men som ministeren også nævnte, vil regeringen først og fremmest arbejde for at gennemføre de målsætninger, som vi har opstillet i fællesskab.
Det er logisk.
Vi kan ikke, som det ligger, støtte beslutningsforslaget.
Det er alt for omfangsrigt.
Vi mener i bund og grund, at man skal bidrage til det danske samfund i højere grad, inden man kan få permanent ophold her.
Men der kan være aspekter, vi skal kigge på, og når vi kommer længere ned i bunken af ændringer, som vi selv i regeringen har besluttet os for at kigge på, så kan det være relevant at kigge på det område.
Det vil vi i Venstre gerne bakke op om.
Kasper Sand Kjær (S), 2023-05-04:
Til det første vil jeg sige, at det er rigtigt, at reglerne er blevet strammet mange gange, og det er måske også derfor, jeg prøver at sige, at vi ikke hele tiden skal ændre reglerne.
Men de er jo blevet strammet af en god grund – fordi det tidligere har været for let at få permanent ophold i Danmark.
Og derfor er det godt, at vi har strammet reglerne.
Så er der, som jeg siger, også i det her forslag enkeltelementer, man sagtens kunne diskutere, f.eks. læretid.
Jeg tror, at jeg som udgangspunkt vil være skeptisk over for, at studiejob kan tælle med, men det kan vi jo tage en drøftelse af, når den tid måske kommer.
Samira Nawa (RV), 2023-05-04:
Jeg tror, at det, der har gjort det svært for de mennesker, der gerne vil opnå permanent opholdstilladelse, har været, at barren har flyttet sig hele tiden, fordi reglerne er blevet strammere og strammere – ikke den anden vej rundt.
Det, som jeg godt lige i tillæg til det tidligere spørgsmål vil høre ordføreren om, er situationen, hvis man er på et fuldtidsstudium – og der hører jeg godt, hvad ordføreren siger om, at det for Socialdemokratiet ikke ligger først for, at det skal tælle på lige fod med beskæftigelse – for så er man trods alt begrænset i den tid, man har til at arbejde.
Kunne man forestille sig, at et studiejob kunne tælle med, hvis ikke et fuldtidsstudium kan?
Kasper Sand Kjær (S), 2023-05-04:
Som jeg også sagde i min ordførertale, synes jeg, der er enkeltelementer, som jeg godt kan være åben over for at vi på et tidspunkt kan drøfte, bl.a. om læretid, når man tager en erhvervsuddannelse, skal tælle med.
Der går man jo på arbejde, man får en løn, man betaler skat, og derfor er der jo, synes jeg, noget rimelighed i at diskutere, om det skal sidestilles med sådan almindelig beskæftigelse på arbejdsmarkedet.
Men jeg synes også, der er langt fra det og så til at tale om, at helt almindelige studier af en hvilken som helst karakter skulle kunne tælle med i forhold til permanent ophold.
Men som sagt er vi helt sikkert åbne over for enkeltelementer – det har vi også været tidligere, og som ministeren også redegjorde for, er der andre prioriteter nu på det her område, som skal gennemføres først, og så kan det jo være, at vi kommer til den her diskussion.
Men jeg synes nu også, at vi generelt skal passe på med kun at have en diskussion af enkeltelementer – både når vi diskuterer permanent ophold og for så vidt også dansk indfødsret og andet – og hele tiden ændre reglerne, hvilket vi lidt har haft en tendens til tidligere.
Det gør det også sværere for dem derude, der gerne vil opnå permanent opholdstilladelse, at navigere i det.
Tak for det.
Med beslutningsforslaget, vi behandler nu, foreslår Radikale Venstre at ændre beskæftigelseskravet for tidsubegrænset opholdstilladelse, så fuldtidsstudium, læretid og praktik sidestilles med fuldtidsarbejde ved beregning af beskæftigelseskravet.
Ligesom med andre af de diskussioner, vi har haft med hinanden i den her kreds i løbet af ugen, så er det her jo også en diskussion, der har været før, og hvor positionerne vel er nogenlunde velkendte.
I Socialdemokratiet mener vi, at man som ny i Danmark skal gøre sig fortjent til sine rettigheder.
For os er det nemlig en vigtig rettesnor, at pligt kommer før ret.
For det er nemlig vigtigt, at de personer, der får permanent ophold, har udvist både evne og vilje til at blive en del af vores samfund, og det udviser man jo bl.a. ved at bidrage til den store fælleskasse måned efter måned ved at gå på arbejde og betale sin skat.
En permanent opholdstilladelse i Danmark giver de rettigheder og de pligter, som vi har i det danske samfund, resten af livet, og derfor mener vi også, at det er helt rimeligt, at man som ny i Danmark har pligt til at bidrage nogle år på arbejdsmarkedet ved at arbejde minimum 30 timer om ugen, inden man kan få en permanent opholdstilladelse.
Så er der enkelte elementer i beslutningsforslaget, som man måske sagtens senere hen ville kunne drøfte nærmere, hvilket ministeren jo også var inde på, men udgangspunktet må være, at når man er her som ny i Danmark og man er her midlertidigt, så skal man gå på arbejde og forsørge sig selv.
Derfor støtter Socialdemokratiet ikke forslaget.
Tak for ordet.
Kaare Dybvad Bek (S), 2023-05-04:
Jeg synes, det er en utrolig vigtig diskussion.
Hvis vi kommer til en reel forhandling om det her, er der selvfølgelig en vigtig diskussion, der handler om, hvad der skal tælle med, og hvad der ikke skal tælle med.
Det, som var min intuitive indstilling, var, at hvis du indgår på en arbejdsplads på lige fod med folk, der er lønnede, burde det tælle med, altså som det eksempelvis gør på en pædagoguddannelse, hvor man har lønnet praktik, og for så også vidt på en journalistuddannelse, på en håndværksuddannelse, på sosu-uddannelsen og andre steder.
Men det er en interessant diskussion, og den mener jeg sådan set også vi skal have i dybden, den dag vi kommer til det.
Christian Friis Bach (RV), 2023-05-04:
Tak for det.
Nu talte vi om de unge, der lige får en måneds slip, fordi de skifter eller er hurtige.
Men det med lærlinge og det med fuldtidsstudier giver vel også rigtig god mening.
Kaare Dybvad Bek (S), 2023-05-04:
Der ligger jo selvfølgelig nogle arbejdsmæssige ting, i forhold til hvor meget kapacitet og hvor meget båndbredde man har i et ministerium, og det er jo, som det er.
Jeg vil sige, at der er adskillige områder, hvor jeg godt kunne ønske mig at vi havde hurtigere sagsbehandlingstider i ministeriet, f.eks. på indfødsretsområdet, hvor det i dag er 22 måneder.
Så jeg skal også passe på med, hvor meget jeg kan love, at ministeriets fuldmægtige kan bruges til noget andet.
Det er så den ene del.
Jeg siger bare, at jeg synes, der er nogle gode takter i forslaget.
Jeg kan godt se rimeligheden i noget af det, der bliver foreslået, og derfor vil jeg ikke stå og afvise det fuldstændig.
Jeg synes, at f.eks. det her med læretid er noget, som giver mening.
Christian Friis Bach (RV), 2023-05-04:
Tak til ministeren for sådan set at tage positivt imod det.
Jeg hører også en meget positiv indstilling til at få fremsat noget så hurtigt som muligt.
Jeg kan da bare sige, at hvis man i Udlændinge- og Integrationsministeriet mangler arbejdskraft til at få udfærdiget et godt lovforslag, tilbyder vi gerne at gøre det meget hurtigt.
Det, jeg derudover vil spørge om, er, om man ikke kunne se på noget af det helt enkle, nemlig de her unge, der er lynhurtige, knokler løs og færdiggør gymnasiet, inden de bliver 18 år, og derfor ikke har en uafbrudt uddannelse.
Skulle man ikke løse det ret hurtigt?
Det er jo en meget simpel, enkel, lille forandring, som man godt kunne gå til allerede i indeværende samling.
Kaare Dybvad Bek (S), 2023-05-04:
Jeg anerkender hundrede procent, at de regler, som jeg administrerer, har en enormt stor betydning, både for vores samfund som helhed, men selvfølgelig især også for de mennesker, som er underlagt de regler.
Det gælder jo bl.a. folk, som har udenlandsk baggrund, som er her på forskellige opholdsordninger, og som ikke har permanent ophold.
Så jeg er hundrede procent klar over, at det er alvor, når vi snakker om de her ting, men det ændrer ikke ved noget med hensyn til ønsket om, at man i alle uddannelsesformer og alle uddannelsesforløb skulle optjene til permanent ophold.
Det har vi aldrig støttet.
Samira Nawa (RV), 2023-05-04:
Positionerne er velkendte, siger ordføreren fra Socialdemokratiet, men vi har faktisk fremsat beslutningsforslaget, fordi vi er kommet lidt i tvivl om de her positioner, for vi har netop hørt Socialdemokratiet faktisk ytre sig positivt over for, at f.eks. læretid og praktik kunne tælle med.
Det har vi i hvert fald tidligere hørt Socialdemokratiet ytre sig positivt om.
Vi har også hørt i forhold til de her helt unge mennesker, de 18-19-årige, at deres studie skulle være uafbrudt, og det kan man jo ikke, hvis man f.eks. i løbet af en sommerferie skifter studie.
Så er det jo, at man på en eller anden måde bliver straffet, og så må man udskyde ansøgningen om permanent ophold til om mange år.
Og der har jeg hørt Socialdemokratiet ytre sig positivt om de elementer i det i hvert fald.
Er det fortsat Socialdemokratiets position?
Jeg synes, ordføreren holder en tale med de rigtige ord og argumenter, men kommer frem til den forkerte konklusion, hvis ordføreren spørger mig.
Det her med, at ordføreren har kommunikeret ret klart om det, har jeg også læst bl.a. i Politiken, hvor ordføreren i forbindelse med Politikens dækning af, at lærlingetid skal tælle med, har sagt: »Det er noget, vi skal gøre noget ved, og det er noget, vi kommer til at gøre noget ved.«
Synes ordføreren ikke, at han stikker de unge mennesker blår i øjnene ved at sige, at det her kommer man til at gøre noget ved, men at man, når man så har muligheden, afviser forslaget og heller ikke peger på andre måder at gøre det på?
Mohammad Rona (M), 2023-05-04:
Nu har vi desværre ikke 90 mandater i Moderaterne, det har vi sådan set ikke.
Vi er jo tre partier, der er gået sammen om et regeringsgrundlag og et regeringsfællesskab, og i den forbindelse kan jeg godt stå og sige, at det her er en rigtig god idé, men hvis jeg har to andre partnere, som måske kan være lidt mere tøvende, så er det sådan, det er.
Men som jeg også synes jeg fik sagt i ordførertalen, er det et vigtigt område for Moderaterne.
Det vil vi gerne bakke hundrede procent op om.
Lad os se på, hvordan og hvorledes vi skal gøre det.
Jeg rækker hånden ud.
Peter Skaarup (DD), 2023-05-04:
Problemet er bare, at man, hver gang man rykker rundt ved nogle af de grænser – og det er jo så det, De Radikale vil her – så risikerer at lempe på udlændingepolitikken.
For så får det en betydning for alle mulige andre, som ad den vej kan få nemmere adgang til at blive hængende i Danmark, hvor idéen med udlændingepolitikken jo i virkeligheden, i hvert fald for Danmarksdemokraterne, er, at man, når man er i et andet land, så hele tiden skal afsøge mulighederne for at komme tilbage til sit land.
For hvis vi suger alle dem, der har nogle kvalifikationer og evner, op i Danmark og de bliver hængende her, så bliver det jo svært at få genopbygget nogle af de lande, hvorfra nogle af de her mennesker kommer.
Så derfor ender jeg ikke desto mindre stadig væk der, hvilket måske er lidt for uforudsigeligt for fru Samira Nawa, hvor vi, specielt lige i øjeblikket, hvor vi har den her migrantkrise, så bestemt ikke skal begynde at lempe på reglerne.
Samira Nawa (RV), 2023-05-04:
Det er på mange måder en meget befriende tale, fordi ordføreren meget klart i både tale og konklusion havner et sted, hvor man er imod det her beslutningsforslag.
Det synes jeg var sværere at læse ud af de tidligere ordføreres taler, hvor man var lidt for og lidt imod forslaget.
Men det, jeg godt lige vil have ordføreren fra Danmarksdemokraterne til at forholde sig til, er rimeligheden i, at man, hvis man f.eks. afslutter sit gymnasium, inden man fylder 18 år, og dermed har en pause på et par måneder på grund af sommerferien, før man starter på en videregående uddannelse, så er udelukket fra at få permanent opholdstilladelse. Synes ordføreren, at det er rimeligt, at det er alderen for, hvornår man får afsluttet gymnasiet, der skal være afgørende i f.eks. sådan en sag?
Peter Skaarup (DD), 2023-05-04:
Jeg har svært ved at læse det her forslag anderledes, end at det vil gøre det nemmere at klare kravene for folk, der gerne vil have permanent opholdstilladelse.
Nej, det vil vi ikke, og særlig ikke i øjeblikket, hvor der er en risiko for, at Danmark sender et stort signal ud i verden, der viser, at vi nu er begyndt at lempe udlændingepolitikken igen.
Christian Friis Bach (RV), 2023-05-04:
Det er jo sådan set ikke et spørgsmål om, om det skal være nemmere eller sværere.
Det er jo bare et spørgsmål om, hvad man laver imens, altså om man i de 3,6 år ud af 4 år knokler løs som murerlærling, eller om man måske går rundt på en tankstation.
Der tænker jeg, at danske virksomheder nok vil foretrække det første, og at vi derfor kunne anerkende dem, som virkelig prøver at dygtiggøre sig og bidrage til det danske samfund, og det tænker jeg ordføreren må være enig i.
Peter Skaarup (DD), 2023-05-04:
Uden at genoptage debatten fuldstændig tror jeg, at det eneste, vi var enige om, var, at det, regeringen har gang i, ikke rigtig bliver til noget.
Vi var nok ikke enige om, hvad der så skal blive til noget, men det er en anden snak.
Jeg synes da, begge grupper er utrolig vigtige.
Hvis man kigger på tallene, er der jo ingen som helst tvivl om, at Danmark har et problem på alle mulige områder, når det gælder arbejdskraft.
Det har vi jo og ikke mindst, hvis man kigger fremad i krystalkuglen.
Så ser det rigtig galt ud på mange områder.
Så er det gode spørgsmål, om vi skal sige til de personer, der f.eks. kommer til Danmark og søger asyl, at det skal blive nemmere at få midlertidig eller permanent opholdstilladelse.
Nej, for har vi brug for arbejdskraft, har vi jo en mulighed for at søge de steder, vi har brug for det, men vi skal jo ikke åbne dørene for folk, der i virkeligheden skal vende tilbage til deres hjemland og være med til at genopbygge det.
Det er den klassiske fejl, vi har begået i Danmark, så den fejl skal vi ikke begå igen.
Christian Friis Bach (RV), 2023-05-04:
Tak til hr. Peter Skaarup.
Ja, nu har vi jo været enige i adskillige sager indtil videre, når det gælder udlændingelovgivningen.
Så jeg kunne godt tænke mig at høre hr. Peter Skaarup, hvad han mener at Danmark har mest brug for, altså om det er ufaglærte eller murere og elektrikere.